open-index/open-wikipedia-markdown huggingface dataset:
Mickey Mania: The Timeless Adventures of Mickey Mouse

Το ***Mickey Mania: The Timeless Adventures of Mickey Mouse*** είναι side-scroller βιντεοπαιχνίδι πλατφόρμας που αναπτύχθηκε από την Traveller's Tales και κυκλοφόρησε από τη Sony Imagesoft για τα Sega Mega Drive, Mega CD και Super Nintendo Entertainment System το 1994. Στο παιχνίδι, ο παίκτης ελέγχει τον χαρακτήρα της Disney, Μίκυ Μάους, ο οποίος πρέπει να προχωρήσει μέσα από τα επίπεδα, κάθε ένα σχεδιασμένο και βασισμένο σε κλασσικά καρτούν με πρωταγωνιστή τον ίδιο, από το 1928 έως το 1990. Το παιχνίδι επανακυκλοφόρησε το 1996 στο PlayStation, υπό τον τίτλο ***Mickey's Wild Adventure***.

## Τρόπος παιχνιδιού

Το *Mickey Mania* είναι παιχνίδι πλατφόρμας, όπου ο παίκτης χειρίζεται τον Μίκυ Μάους μέσα από διάφορες περιοχές, που απεικονίζουν καρτούν στα οποία πρωταγωνίστησε στο παρελθόν, από το ντεμπούτο του στο *[[Steamboat Willie]]* ως το τότε πιο πρόσφατο, *[[The Prince and the Pauper]]*. Ο Μίκυ μπορεί να επιτεθεί στους αντιπάλους του είτε πηδώντας πάνω τους, είτε πετώντας τους μάρμαρα, τα οποία βρίσκονται στο εκάστοτε επίπεδο, σε περιορισμένο αριθμό. Ο Μίκυ μπορεί να αντέξει μέχρι πέντε χτυπήματα. Τα επίπεδα του παιχνιδιού προσφέρουν μία πληθώρα προκλήσεων για να αντιμετωπίσει ο παίκτης.

Τα επίπεδα του παιχνιδιού βασίζονται κατά σειρά στα εξής καρτούν όπου έχει εμφανιστεί ο Μίκυ: *[[Steamboat Willie]]* (1928), *[[The Mad Doctor]]* (1933), *[[Moose Hunters]]* (1937), *[[Lonesome Ghosts]]* (1937), *[[Fun and Fancy Free|Mickey and the Beanstalk]]* (1947), *[[The Band Concert]]* (1935) (δεν συμπεριλήφθηκε στην εκδοχή του Super NES), *[[The Prince and the Pauper]]* (1990).

## Παραπομπές


## Εξωτερικοί σύνδεσμοι
* ''Mickey Mania: The Timeless Adventures of Mickey Mouse'' στο GameSpot
* ''Mickey Mania: The Timeless Adventures of Mickey Mouse'' στο IGN
* ''Mickey Mania: The Timeless Adventures of Mickey Mouse'' στο GameFAQs

Κατηγορία:Βιντεοπαιχνίδια του 1994
Κατηγορία:Βιντεοπαιχνίδια του 1996
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του Mega-CD
Κατηγορία:Βιντεοπαιχνίδια του Mega Drive
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια με ταξίδι στον χρόνο
Κατηγορία:Side-scrolling βιντεοπαιχνίδια πλατφόρμας
Κατηγορία:Βιντεοπαιχνίδια της Traveller's Tales
Κατηγορία:Βιντεοπαιχνίδια της Psygnosis
Διοργανώσεις Ε.Π.Σ. Δράμας 2016–17

Για την **περίοδο 2016–17**, η Ένωση Ποδοσφαιρικών Σωματείων Δράμας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δράμας.

Η πρωταθλήτρια ομάδα της ΕΠΣ Δράμας κερδίζει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Δράμας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, δομή του πρωταθλήματος της Ε.Π.Σ. Δράμας είναι η εξής:

* Α΄ Κατηγορία
* Β΄ Κατηγορία
** 1ος Όμιλος
** 2ος Όμιλος
### Α΄ Κατηγορία

Πηγή: ΕΠΣ Δράμας: Αρχείο Πρωταθλημάτων 

### Β΄ Κατηγορία
Οι πρωταθλητές κάθε ομίλου ανεβαίνουν κατηγορία. Οι δεύτεροι κάθε ομίλου δίνουν αγώνες κατάταξης όπου θα κριθεί η τρίτη ομάδα που θα ανέβει στην Α΄.
#### 1ος όμιλος

Πηγή: ΕΠΣ Δράμας: Αρχείο Πρωταθλημάτων 

#### 2ος όμιλος

Πηγή: ΕΠΣ Δράμας: Αρχείο Πρωταθλημάτων 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Δράμας.

### Τελικός

## Παραπομπές

## Εξωτερικοί σύνδεσμοι

* 

Κατηγορία:Ε.Π.Σ. Δράμας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Ουσταλκισλάκ

Το **Ουσταλκισλάκ **(αζερικά: Uştalqışlaq) είναι ένα χωριό και δήμος της επαρχίας Ισμαϊλί του Αζερμπαϊτζάν. Έχει πληθυσμό 233 κατοίκων και βρίσκεται στο βορειοανατολικό μέρος της χώρας.

## Αναφορές
* 

Κατηγορία:Κατοικημένες περιοχές στην Επαρχία Ισμαϊλί
Κατηγορία:Χωριά του Αζερμπαϊτζάν
Χασιντερέ

Το **Χασιντερέ **(επίσης, **Χασίντερε **και **Κουμπαλικέντ**) είναι χωριό της επαρχίας Αγκσού του βορειοανατολικού Αζερμπαϊτζάν. Το χωριό αποτελεί μέρος του δήμου Νουϊντού.

## Παραπομπές

* 

Κατηγορία:Κατοικημένες περιοχές στην Επαρχία Αγκσού
Πεντοξείδιο του αντιμονίου

Το **πεντοξείδιο του αντιμονίου** είναι ανόργανη χημική ένωση των στοιχείων αντιμόνιο και οξυγόνο. Ο χημικός τύπος της είναι **Sb<sub>2</sub>O<sub>5</sub>**, αλλά απαντάται σχεδόν πάντα στην ένυδρη μορφή της, Sb2O5·*n*H2O.

## Κρυσταλλική δομή
Το πεντοξείδιο του αντιμονίου έχει την ίδια μοριακή δομή με τη μορφή *B* του πεντοξειδίου του νιοβίου, που μπορεί να προκύψει από τη δομή του ρουτιλίου: Το κάθε άτομο αντιμονίου περιβάλλεται από 6 άτομα οξυγόνου σε διάταξη παραμορφωμένου οκταέδρου. Αυτά τα οκτάεδρα μοιράζονται κορυφές και ακμές με τα γειτονικά τους:





## Σύνθεση
Το ένυδρο οξείδιο παρασκευάζεται με υδρόλυση του πενταχλωριούχου αντιμονίου, ή με προσθήκη οξέος σε εξαϋδροξοαντιμονικό κάλιο. Μπορεί επίσης να παρασκευασθεί με οξείδωση του τριοξειδίου του αντιμονίου με νιτρικό οξύ.

## Χρήσεις
Το Sb2O5 βρίσκει χρήση ως επιβραδυντικό πυρός στο ABS και άλλα πλαστικά, ως παράγοντας καθιζήσεως στην παραγωγή διοξειδίου του τιτανίου, και κάποιες φορές στην παραγωγή γυαλιού, βαφών και κόλλας.

Χρησιμοποιείται επίσης ως ρητίνη ανταλλαγής ιόντων για μερικά κατιόντα σε όξινο διάλυμα, όπως το Na+ (ιδιαίτερα για την επιλεκτική κατακράτησή τους), καθώς και ως καταλύτης πολυμερισμού και οξειδώσεως.

## Χημικές ιδιότητες
Το ένυδρο οξείδιο είναι αδιάλυτο στο νιτρικό οξύ, αλλά διαλύεται σε πυκνό διάλυμα υδροξειδίου του καλίου δίνοντας KSb(OH)6 (εξαϋδροξοαντιμονικό κάλιο).

Θερμαινόμενο στους 700&nbsp;°C το ένυδρο πεντοξείδιο του αντιμονίου (κίτρινη σκόνη) μετατρέπεται σε άνυδρο λευκό στερεό με χημικό τύπο Sb6O13 , το οποίο περιέχει και τρισθενές και πεντασθενές αντιμόνιο. Παραπέρα θέρμανση, στους 900&nbsp;°C, παράγει μια λευκή αδιάλυτη σκόνη Sb2O4 , που αποτελείται από δύο κρυσταλλικές μορφές α και β. Η μορφή β αποτελείται από πεντασθενές Sb σε διακρυσταλλικά οκτάεδρα και πυραμιδοειδείς μονάδες Sb(III) O4.

Το πεντοξείδιο του αντιμονίου μπορεί να αναχθεί σε μεταλλικό αντιμόνιο, αν θερμανθεί με υδρογόνο ή κυανιούχο κάλιο.

## Παραπομπές



Πεντοξειδιο του αντιμονιου
Πεντοξειδιο
Μεσιανό Πέλλας

Το **Μεσιανό** είναι οικισμός της Κεντρικής Μακεδονίας και της Περιφερειακής Ενότητας Πέλλας.

## Γεωγραφικά - Ιστορικά στοιχεία
Το Μεσιανό βρίσκεται σε οδική απόσταση 8 χιλιομέτρων ανατολικά της πόλεως των Γιαννιτσών, ενώ ο κοντινότερος οικισμός είναι το χωριό Αρχοντικό (2 χλμ. στα βορειοδυτικά του Μεσιανού). Το μεσοσταθμικό υψόμετρο του χωριού είναι 40 μέτρα πάνω από την επιφάνεια της θάλασσας. Ο πληθυσμός του αυξήθηκε ελαφρώς από 341 κατοίκους στην απογραφή του 2001 σε 346 στην απογραφή του 2011 (τριακοστό σε πληθυσμό στον Δήμο Πέλλας).

Στο χωριό, που δημιουργήθηκε το 1922 από πρόσφυγες από τον Πόντο (αρχικώς 38 οικογένειες περίπου), δραστηριοποιείται ο Πολιτιστικός Εξωραϊστικός Σύλλογος Ποντίων Μεσιανού. Ο ενοριακός ναός βρίσκεται στο δυτικό άκρο του χωριού και τιμάται στο όνομα του Αγίου Παντελεήμονα.

Ο ταχυδρομικός κώδικας του χωριού είναι 58100.

## Δημογραφικά - Πληθυσμιακά στοιχεία
Ως ξεχωριστός οικισμός αναφέρεται επίσημα με την παλιά του ονομασία *Τσαουλή* για πρώτη φορά το 1918 στο ΦΕΚ 152Α - 09/07/1918 να προσαρτάται στην τότε κοινότητα Γιαννιτσών. Το 1926 με το ΦΕΚ 97Α - 18/03/1926 μετονομάστηκε σε  Μεσιανό. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ανήκει στη κοινότητα Γιαννιτσών η οποία υπάγεται στη δημοτική ενότητα Γιαννιτσών του Δήμου Πέλλας ενώ σύμφωνα με την απογραφή του 2011 απογράφησαν 346 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

## Εξωτερικοί σύνδεσμοι
* Η Ιερά εικόνα της Παναγίας Σουμελά στο Μεσιανό (11 Ιουνίου 2016)

## Παραπομπές


Κατηγορία:Δήμος Πέλλας
Μεσιανο
Κατάλογος έργων της Πινακοθήκης των Νέων Δασκάλων

Η σελίδα αυτή περιέχει εικονογραφημένο κατάλογο έργων της 
Πινακοθήκης των Νέων Δασκάλων (Galerie Neue Meister) της Δρέσδης.

## Γερμανική ζωγραφική

## Ζωγραφική άλλων χωρών

Κατηγορία:Κατάλογοι έργων τέχνης ανά μουσείο
Πρωτάθλημα αντισφαίρισης Ανατολικής Μεσογείου

Το **Πρωτάθλημα Ανατολικής Μεσογείου** ήταν διεθνές τουρνουά αντισφαίρισης που διεξαγόταν στην Ελλάδα από το 1925 έως το 1961 με συμμετοχή μεγάλων ονομάτων, ειδικά προπολεμικά. Διοργανωνόταν από τον Όμιλο αντισφαίρισης Αθηνών στα ασκητήρια του και τελούσε υπό την αιγίδα της Ελληνικής ολυμπιακής επιτροπής. Η πρώτη διοργάνωση, ανεπίσημη, έγινε το 1923 και επίσημη το 1925.  Ήταν ένα από τα πέντε μεγάλα τουρνουά που διεξάγονταν στην Ελλάδα και αποτελούσαν την αγωνιστική περίοδο, δεύτερο στη σειρά.

Στην πρώτη διοργάνωση του 1925 συμμετείχαν αθλητές από την Ελλάδα, Αίγυπτο και Λεβαντίνοι της Σμύρνης, για να επεκταθεί τα επόμενα χρόνια με συμμετοχές σχεδόν από όλη την Ευρώπη αλλά και τον κόσμο, ενώ οι Ζερλέντης και Λενού συμμετείχαν για μοναδική φορά με τα χρώματα της Αιγύπτου.. Το έπαθλο, ήταν τριετές αμειβόμενο, τρεις συνεχόμενες νίκες από αθλητή για να το αποκτήσει κάτι που κατάφερε μόνο η Ίντζι Λενού.  

Το 1961 λόγω προβλημάτων που αντιμετώπιζε ο Όμιλος αντισφαίρισης με τα ασκητήρια του αναβλήθηκαν οι αγώνες κι έκτοτε δεν ξανά έγιναν.

## Πρωταθλητές απλό αντρών

## Πρωταθλητές απλό γυναικών

## Πρωταθλητές διπλό αντρών

## Πρωταθλητές διπλό γυναικών

## Πρωταθλητές διπλό μεικτό

## Αγώνες Χάντικαπ (Handicup) ή Τακτοί αγώνες
### Πρωταθλητές απλό αντρών

### Πρωταθλητές απλό γυναικών

### Πρωταθλητές διπλό αντρών

### Πρωταθλητές διπλό μεικτό

## Συναντήσεις Εθνικών και μεικτών ομάδων

## Παραπομπές

## Πηγές
* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1
* Λίστα πρωταθλητών , έως το 1955, από την Αθλητική Ηχώ, φύλο 29-8-1955 .
* Λίστα πρωταθλητών , έως το 1958, από την Αθλητική Ηχώ, φύλο 25-8-1958 .

Αν
Αν
Ταλάς (αποσαφήνιση)

Το όνομα **Ταλάς** μπορεί να αναφέρεται:

## Γεωγραφία
*Ταλάς, πόλη της Τουρκίας
*Ταλάς, ποτάμι της Κιργιζίας και του Καζακστάν
*Επαρχία Ταλάς, επαρχία του Καζακστάν

## Άλλα
Μάχη του Ταλάς, 751 μ.Χ.
Φιλίπ Σινάρ

Ο **Φιλίπ Σινάρ** (γαλλικά: *Philippe Chinard*, 1205 - 1266) ήταν Γάλλος ευγενής, ναύαρχος και κυβερνήτης του Μανφρέδου της Σικελίας. Έπειτα από την κατάληψη από τον Μανφρέδο ορισμένων εδαφών στην Αλβανία, ο Φιλίπ ορίστηκε ως γενικός κυβερνήτης του Μανφρέδου των συγκεκριμένων κτήσεων. Με αρχική του έδρα την Κέρκυρα, ο Σινάρ μετακίνησε, στην συνέχεια, την έδρα του στη Κανίνε, τότε διοικητικό κέντρο της περιοχής του Αυλώνα, όπου και νυμφεύθηκε συγγενικό πρόσωπο του Μιχαήλ Β΄ Κομνηνού Δούκα.

Μαθαίνοντας την είδηση του θανάτου του Μανφρέδου στη Μάχη του Μπενεβέντο, ο Μιχαήλ Β΄ συνωμότησε και πέτυχε να δολοφονήσει τον Φιλίπ Σινάρ, με την βοήθεια της συζύγου του Σινάρ, ωστόσο απέτυχε να καταλάβει τις κτήσεις του Μανφρέδου.

## Παραπομπές


Κατηγορία:Γάλλοι ευγενείς του Μεσαίωνα
Κατηγορία:Μεσαιωνική Αλβανία
Κατηγορία:Γάλλοι του 13ου αιώνα
Κατηγορία:Ιστορία της Κέρκυρας
Κατηγορία:Πρόσωπα του Βασιλείου της Κύπρου
Pink Bubbles Go Ape

**Pink Bubbles Go Ape** είναι ο τίτλος του τέταρτου άλμπουμ του γερμανικού power metal συγκροτήματος Helloween, το οποίο κυκλοφόρησε στις 11 Μαρτίου του 1991 μέσω της δισκογραφικής εταιρείας ΕΜΙ Records.

Οι ηχογραφήσεις του δίσκου πραγματοποιήθηκαν τo 1990 στα PUK-Studios του Γκέρλεφ της Δανίας και το Sound House Studio του Αμβούργου, ενώ η μίξη του έγινε στα Battery Studios του Λονδίνου.

Πριν τις ηχογραφήσεις του άλμπουμ, ο κιθαρίστας Κάι Χάνσεν αποχώρησε για να σχηματίσει τους Gamma Ray, δίνοντας τη θέση του στον Ρόλαντ Γκράποφ. Τον δίσκο συνόδευαν τα σινγκλ "*Kids of the Century*" και "*Number One*", το πρώτο εκ των οποίων ανέβηκε ως το # 56 του βρετανικού καταλόγου επιτυχιών. Επίσης, ο δίσκος μπήκε στο Top-20 στη Νορβηγία, τη Σουηδία και την Ελβετία, χωρίς όμως να πλησιάσει την εμπορική επιτυχία των προκατόχων του.

Για την προώθηση του άλμπουμ, το συγκρότημα πραγματοποίησε την Pink Bubbles Go Ape On Tour, από τον Απρίλιο ως το Νοέμβριο του 1992, με μία εμφάνιση στο φεστιβάλ Monsters Of Rock στο Μανχάιμ της Γερμανίας στις 15 Αυγούστου.

## Τραγούδια

## Θέσεις τσαρτ

## Μέλη των Helloween
Η σύνθεση του συγκροτήματος κατά την ηχογράφηση του "***Pink Bubbles Go Ape***" είχε την εξής μορφή:

* **[[Μίκαελ Κίσκε]]** - *[[Φωνητική|φωνητικά]], [[ακουστική κιθάρα]]*
* **[[Μίκαελ Γουάικατ]]** - *[[κιθάρα]]*
* **[[Ρόλαντ Γκράποφ]]** - *[[κιθάρα]]*
* **Μάρκους Γκρόσκοπφ** - *[[μπάσο]]*
* **[[Ίνγκο Σβίχτενμπεργκ]]** - *[[τύμπανα]]*

## Παραπομπές


## Πηγές
* Pink Bubbles Go Ape - Helloween | Songs, Reviews, Credits | AllMusic
* Helloween - Pink Bubbles Go Ape - Metal Storm
* Helloween - Pink Bubbles Go Ape - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1991
Πορθμός του Ντέιβις

thumb|right|300px|Ο πορθμός του Ντέιβις
Ο **Πορθμός του Ντέιβις** () είναι πορθμός μεταξύ της δυτικής Γροιλανδίας και του νησιού Μπάφιν, του εδάφους Νούναβουτ, του Καναδά. Ο πορθμός χωρίζει τη Θάλασσα του Λαμπραντόρ, που βρίσκεται νότια, από τον κόλπο του Μπάφιν που βρίσκεται βόρεια. Ο πορθμός πήρε το όνομά του από τον βρετανό εξερευνητή Τζον Ντέιβις (1550-1605), ο οποίος εξερεύνησε την περιοχή ενώ αναζητούσε το Βορειοδυτικό Πέρασμα. Από το 1650 ο πορθμός χρησιμοποιήθηκε για το κυνήγι φαλαινών.

## Γεωγραφική θέση
Ο Διεθνής Υδρογραφικός Οργανισμός καθορίζει τα όρια του πορθμού Ντέιβις ως εξής:
*Από τον Βορρά: Το νότιο όριο του κόλπου του Μπάφιν.
*Από Ανατολικά: Η νοτιοδυτική ακτή της Γροιλανδίας.
*Από νότια: Ο 60ος βόρειος παράλληλος ανάμεσα στη Γροιλανδία και τη χερσόνησο Λαμπραντόρ.
*Από δυτικά: Το ανατολικό όριο του Βορειοδυτικού περάσματος, νοτίως του 70ου βόρειου παράλληλου (η ανατολική ακτή του νησιού Μπάφιν μέχρι το ανατολικό Μπλαφ, το νοτιοανατολικότερο άκρο του νησιού Μπάφιν) και το ανατολικό όριο του Στενού Χάντσον (Μία γραμμή από το ανατολικό Μπλαφ, το νοτιοανατολικότερο άκρο του νησιού Μπάφιν (61°53′Β 65°57′Δ) στο δυτικότερο άκρο του νησιού Λόουερ Σάβατζ, κατά μήκος των ακτών του μέχρι το νοτιοδυτικό άκρο του νησιού και από εκεί απέναντι στο δυτικότερο άκρο του νησιού Ρεζολούσιον, κατά μήκος των ακτών του έως το Χάτον Χέντλαντ, το νοτιότερο άκρο του και από εκεί μία γραμμή ως το ακρωτήριο Τσίντλεϊ του Λαμπραντόρ (60°24′Β 64°26′Δ).

## Παραπομπές


## Εξωτερικοί σύνδεσμοι
* 

Ντειβις
Ντειβις
Ερρίκος ΣΤ΄ του Ρήνου

Ο **Ερρίκος ΣΤ΄** ο *Νεότερος* (π. 1196 - 16 ή 26 Απριλίου 1214) από τον Οίκο των Γουέλφων ήταν παλατινός κόμης του Ρήνου (1212-1214).

## Βιογραφία
Ήταν ο μόνος γιος του Ερρίκου Ε' παλατινού κόμη του Ρήνου και της Αγνής των Χοενστάουφεν, κόρης του Κορράδου παλατινού κόμη του Ρήνου. Ο πατέρας του κατείχε το 1/3 του πατρικού δουκάτου του Μπράουνσβαϊγκ-Λύνεμπουργκ και είχε νυμφευτεί την Αγνή των Χοενστάουφεν, κόρη του Κορράδου παλατινού κόμη του Ρήνου. Όταν έπειτα από δύο έτη απεβίωσε ο Κορράδος, τον διαδέχθηκε ο Ερρίκος Ε' στην παλατινή κομητεία του Ρήνου.

Ως νεαρός ο Ερρίκος ΣΤ' μεγάλωσε στην Αυλή του Ιωάννη βασιλιά της Αγγλίας, θείου του πατέρα του. Επέστρεψε στη Γερμανία το 1211/12 και ο πατέρας του παραιτήθηκε υπέρ αυτού, έτσι ανέλαβε παλατινός κόμης του Ρήνου το 1212. Το ίδιο έτος στη συγκέντρωση της Αυλής στο Άαχεν, πήρε το μέρος του θείου του Όθωνα Δ' βασιλιά της Γερμανίας, αλλά αργότερα υποστήριξε τον αντίπαλο του θείου του, τον Φρειδερίκο Β' Χοενστάουφεν. 

Απεβίωσε άτεκνος και ετάφη στο αββαείο Σέναου, κοντά στη Χαϊδελβέργη. Τον διαδέχθηκε ο Λουδοβίκος Βίττελσμπαχ και αυτόν ο γιος του Όθων, σύζυγος της Αγνής, αδελφής του Ερρίκου ΣΤ'.

## Οικογένεια
Το 1212 νυμφεύτηκε τη Ματθίλδη των Ρέγκιναρ, κόρη του Ερρίκου Α΄ δούκα της Βραβάντης, αλλά δεν απέκτησε απογόνους.

## Παραπομπές


Κατηγορία:Οίκος των Γουέλφων
Infiniti

Η **Infiniti** είναι η πολυτελής θυγατρική εταιρεία της ιαπωνικής αυτοκινητοβιομηχανίας Nissan. Η Infiniti ξεκίνησε επίσημα την πώληση αυτοκινήτων στις 8 Νοεμβρίου 1989, αρχικά στη Βόρεια Αμερική. Διαχρονικά, προσφέρει πολυτελή αυτοκίνητα, τα οποία είναι παράλληλες εκδόσεις αντίστοιχων μοντέλων της Nissan, αλλά με πληρέστερο εξοπλισμό και με διαφορές στην αισθητική.

Το δίκτυο μάρκετινγκ για τα οχήματα Infiniti περιελάμβανε αντιπροσώπους σε περισσότερες από 50 χώρες τη δεκαετία του 2010, αλλά το 2020 εξαναγκάστηκε να αποσυρθεί από μεγάλο αριθμό χωρών, λόγω ανεπαρκούς εμπορικής ζήτησης. Μετά το 2020, συνεχίζουν να υπάρχουν ακόμα 25 αγορές που εξυπηρετούνται από αντιπροσώπους νέων αυτοκινήτων της εταιρείας, κυρίως στη Βόρεια Αμερική, την Κίνα, την Ταϊβάν και τη Μέση Ανατολή.

Ως ανταγωνιστές της, στις αγορές όπου διατίθεται, θεωρούνται οι Lexus, Mercedes-Benz, BMW, Audi, Volvo, Cadillac και Lincoln, ενώ ειδικότερα στη Βόρεια Αμερική και η Acura.

## Εξαγωγές

Ειδικότερα στην Ευρώπη, η Infiniti παρουσιάστηκε και κυκλοφόρησε για πρώτη φορά στα τέλη του 2008, για τη σεζόν του 2009, ενώ εισήχθη επίσημα στην Ιαπωνία μόλις το 2013. Ωστόσο, αυτό δεν σηματοδότησε την πρώτη εισαγωγή του ονόματος Infiniti στην Ιαπωνία, καθώς το αρχικό Infinity Q45 πωλούνταν ως Nissan Infiniti Q45 στην Ιαπωνία από τον Νοέμβριο του 1989 έως το 1996. Λόγω εξαιρετικά χαμηλών πωλήσεων σε πολλά κράτη, ωστόσο, η Infiniti ανακοίνωσε το 2019 ότι θα αποσυρθεί από αυτά.

Το 2020 αποσύρθηκε από την Ευρώπη (εκτός από τη Ρωσία, το Καζακστάν και την Ουκρανία, όπου διατηρήθηκε), τη Νότια Αφρική, την Αυστραλία, τη Νέα Ζηλανδία, το Χονγκ Κονγκ, τη Νότια Κορέα, τη Μαλαισία, τη Σιγκαπούρη, το Μακάου και το Βιετνάμ. Ταυτόχρονα, μετέφερε τα κεντρικά της γραφεία από το Χονγκ Κονγκ στη Γιοκοχάμα της Ιαπωνίας, όπου εδρεύει και η μητρική Nissan.

## Εξηλεκτρισμός

Τον Νοέμβριο του 2021, η Nissan ανακοίνωσε επίσημα ότι η πολυτελής θυγατρική Infiniti θα γίνει 100% ηλεκτρική έως το 2030, λήγοντας μέχρι τότε την παραγωγή και πώληση μοντέλων με κινητήρες εσωτερικής καύσης.

## Μοντέλα
[thumb|right|[Infiniti Q50 S HYBRID του 2014 στη Γερμανία.]]
* Infiniti Q30
* Infiniti Q50
* Infiniti Q60
* Infiniti Q70
* Infiniti QX30
* Infiniti QX50
* Infiniti QX60 
* Infiniti QX70 
* Infiniti QX80

## Ετήσιες πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Δείτε επίσης
* Nissan

## Αναφορές


## Εξωτερικοί σύνδεσμοι

* Επίσημη ιστοσελίδα

Κατηγορία:Αυτοκινητοβιομηχανίες της Ιαπωνίας
14η Συμφωνία (Μότσαρτ)

μικρογραφία|Η 4η συμφωνία του Mozart
Η **14η Συμφωνία σε Λα μείζονα, [[Κατάλογος του Κέχελ|K]]. 114** () είναι συμφωνία του Βόλφγκανγκ Αμαντέους Μότσαρτ, που γράφτηκε τον Δεκέμβριο του 1771, ήταν τότε 15 χρονών.  Η Συμφωνία γράφτηκε στο Σάλτσμπουργκ, μεταξύ του δεύτερου και τρίτου ταξιδιού του στην Ιταλία. Σε αυτή τη Συμφωνία διαφαίνεται η επιρροή του Μότσαρτ στον Γιόχαν Κρίστιαν Μπαχ.

Ο Δανός μουσικολόγος Γιενς Πίτερ Λάρσεν έγραψε για τη Συμφωνία: «Μία από τις πιο εμπνευσμένες συμφωνίες του (Μότσαρτ) εκείνη την περίοδο... αλλά και ένα εξαιρετικό παράδειγμα της συγχώνευσης της βιενέζικης συμφωνικής μουσικής με την ιταλική cantabile».

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 φλάουτα, 2 όμποε, 2 κόρνο και έγχορδα.

:
\relative c'' {
  \tempo "Allegro moderato"
  \key a \major
  \time 2/2
  a4\p e2 cis'8( a) |
  b4 e,2 d'8( b) |
  cis2 \appoggiatura e8 d4 \appoggiatura cis8 b4 |
  a2( gis4) r |
  a4 e' \appoggiatura d8 cis4 b8( a) |
}


Η Συμφωνία αποτελείται από τέσσερα μέρη: 

#Allegro moderato, 2/2
#Andante, 3/4
#Menuetto — Trio, 3/4
#Molto allegro, 2/4

## Παραπομπές


## Εξωτερικοί σύνδεσμοι
* [Symphony No.14 in A major, K.114 (Mozart, Wolfgang Amadeus)](http://imslp.org/wiki/Symphony_No.14_(Mozart,_Wolfgang_Amadeus)) στο IMSLP.org

15
Κατηγορία:Συνθέσεις σε Λα μείζονα
Mitsubishi Motors

Η **Mitsubishi Motors Corporation** είναι μια πολυεθνική αυτοκινητοβιομηχανία με έδρα το Μινατό στο Τόκιο της Ιαπωνίας. Το 2011, η Mitsubishi Motors ήταν η έκτη μεγαλύτερη ιαπωνική αυτοκινητοβιομηχανία και η δέκατη έκτη μεγαλύτερη σε όλο τον κόσμο. Από τον Οκτώβριο του 2016, η Mitsubishi πωλήθηκε κατά το ένα τρίτο (34%) στην Nissan και έτσι είναι ένα μέρος της συμμαχίας Renault - Nissan.

## Μοντέλα

Η μάρκα έχει πολλά αξιοσημείωτα ιστορικά μοντέλα όπως:

* Mitsubishi Lancer Evolution
* Mitsubishi Eclipse
* Mitsubishi 3000GT 
* Mitsubishi FTO

Άλλα μοντέλα είναι:

* Mitsubishi L200
* Mitsubishi Outlander
* Mitsubishi Gallant
* Mitsubishi carisma 
* Mitsubishi Colt
*Mitsubishi Lancer 
*Mitsubishi Pajero 
*Mitsubishi Triton

Κατηγορία:Αυτοκινητοβιομηχανίες της Ιαπωνίας
15η Συμφωνία (Μότσαρτ)

μικρογραφία|Πορτραίτο του Μότσαρτ στην ηλικία των 13 στην Βερόνα.
Η **15η Συμφωνία σε Σολ μείζονα,  [[Κατάλογος του Κέχελ|K]]. 124** (γερμανικά: *Sinfonie G-Dur Köchelverzeichnis 124* ) είναι μία συμφωνία του Βόλφγκανγκ Αμαντέους Μότσαρτ, που γράφτηκε στις αρχές του 1772, στο Σάλτσμπουργκ. Στο χειρόγραφο, μία σημείωση οδηγεί στο συμπέρασμα ότι η Συμφωνία μπορεί να γράφτηκε για θρησκευτικούς λόγος, π.χ. προς τιμήν του νέου Αρχιεπισκόπου του Σάλτσμπουργκ.  

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 όμποε, 2 κόρνο, φαγκότο, έγχορδα και πληκτροφόρο continuo.

:
\relative c* {
  \tempo "Allegro"
  \key g \major
  \time 3/4
  g4\f d b' |
  a4 d, r |
  a'4 d, c' |
  \appoggiatura c8 b a16 b g4 r |
  <g' b, d,>2 d8. b16 |
  g4 b' \appoggiatura c8 b a16 g |
  <a c, d,>2 c,8. a16 |
}
</score>

Η Συμφωνία αποτελείται από τέσσερα μέρη:

#[[Tempo|Allegro]], 3/4
#[[Tempo|Andante]], Ντο μείζονα, 2/4
#[[Μινουέτο|Menuetto και Trio]], trio  σε Ρε μείζονα, 3/4
#[[Tempo|Presto]], 2/3

Το πρώτο από τα συνολικά τέσσερα της Συμφωνίας είναι αυτό που ξεχωρίζει καθώς θεωρείται καινοτόμο και "τολμηρό" με τις αλλαγές tempo του.  Το τέταρτο μέρος έχει χαρακτηριστεί πιο ελαφρό και χιουμοριστικό.

== Παραπομπές ==
<references />

== Πηγές ==
*Dearling, Robert: *The Music of Wolfgang Amadeus Mozart: The Symphonies* Associated University Presses Ltd, London 1982 ISBN 0-8386-2335-2
*[[Nicholas Kenyon|Kenyon, Nicholas]]: *The Pegasus Pocket Guide to Mozart* Pegasus Books, New York 2006 ISBN 1-933648-23-6
*[[Neal Zaslaw|Zaslaw, Neal]]:*Mozart's Symphonies: Context, Performance Practice, Reception'' OUP, Oxford 1991 ISBN 0-19-816286-3

## Εξωτερικοί σύνδεσμοι
* [Symphony No.15 in G major, K.124 (Mozart, Wolfgang Amadeus)](http://imslp.org/wiki/Symphony_No.15_(Mozart,_Wolfgang_Amadeus)) στο IMSLP.org

15
Κατηγορία:Συνθέσεις σε Σολ μείζονα
Ικιντσί Πασάλι

Το **Ικιντσί Πασάλι** (επίσης **Μαλίγιε Πασάλι, Πασάλι Μάλιγιε** και **Πασάλι Βτόργιε**) είναι χωριό της επαρχίας Χατζιγκαμπούλ του βορειοανατολικού Αζερμπαϊτζάν. Το χωριό είναι μέρος του δήμου Σορμπάτσι.

## Παραπομπές

* 

Ικιντσι Πασαλι
Στάμος

Το ελληνικό επώνυμο ή όνομα **Στάμος** μπορεί να αναφέρεται σε κάποιο από τα παρακάτω πρόσωπα:

## Επώνυμο
* Θεόδωρος Στάμος (1922–1997), Ελληνοαμερικανός καλλιτέχνης
* Παναγιώτης Στάμος (1939–2016), Έλληνας εκπαιδευτικός και λογοτέχνης
* Τζον Στάμος (γεν. 1963), Αμερικανός ηθοποιός και μουσικός

## Όνομα
* Στάμος Παπαδάκης (1906–1992), Έλληνας αρχιτέκτονας
* Στάμος Παπαφράγκος (1872–1942), Έλληνας νομικός
* Στάμος Στάικος (1821–1867), Έλληνας πολιτικός

Κατηγορία:Αποσαφηνίσεις ονομάτων
Στέλιος Φουσταλιεράκης

Ο **Στέλιος Φουσταλιεράκης** (19 Ιουνίου 1911 - 4 Απριλίου 1992 ή 1993), γνωστός και ως Φουσταλιέρης, ήταν Έλληνας τραγουδιστής, μουσικός και συνθέτης.

## Βιογραφία
Ο Στέλιος Φουσταλιεράκης γεννήθηκε στο Ρέθυμνο στις 19 Ιουνίου του 1911, ημέρα Κυριακή, ώρα τρεις το απόγευμα, όπως του άρεσε να διευκρινίζει. Πήρε το όνομα του πατέρα του, που σκοτώθηκε σε ατύχημα προτού αυτός γεννηθεί. Μεγάλωσε με μικρασιάτικα τραγούδια και έγινε δεξιοτέχνης στο μπουλγαρί (κρητικός ταμπουράς). Από τα 11 του χρόνια, άρχισε να μαθαίνει την τέχνη του ρολογά, κάτι που ήταν το δεύτερο μεγάλο πάθος του μετά το μπουλγαρί. Ήταν τραγουδιστής, οργανοπαίκτης στο μπουλγαρί και συνθέτης πολλών γνωστών κρητικών τραγουδιών. Δημιούργησε τη δική του σχολή στην κρητική μουσική αναδεικνύοντας το μπουλγαρί σε όργανο μελωδικό και σολίστικο. Έπαιξε με τους Κρητικούς μαστόρους της μουσικής αλλά -μοναδική περίπτωση- ταίριαξε και με τους μεγάλους ρεμπέτες. 

Ήταν ένας συμπαθέστατος άνθρωπος, μετρίου αναστήματος, με ένα γλυκύτατο χαμόγελο και μια έμφυτη αρχοντιά. Συγκαταλέγεται άξια στις κορυφές της αστικής λαϊκής μουσικής παράδοσης της Κρήτης και συγκεκριμένα της πόλης του Ρεθύμνου. Στο Ρέθυμνο ήταν γνωστός και ως μπάρμπα Στέλιος ο ρολογάς, επειδή ασκούσε και την τέχνη του ρολογά. Είχε το μαγαζί του στην οδό Αρκαδίου και φήμη του ειδικού στα ρολόγια.

Είναι ενδιαφέρον το γεγονός ότι στις ετικέτες των δίσκων της εποχής ο Στέλιος Φουσταλιεράκης αναγράφεται ότι παίζει μπουζούκι. Είναι φανερό ότι οι υπεύθυνοι των εταιρειών δίσκων που έβλεπαν το όργανό του κατά τη διάρκεια των ηχογραφήσεων που έλαβαν χώρα στην Αθήνα αγνοούσαν και το όνομα του οργάνου και το πώς παιζόταν. Το μπουλγαρί είναι όργανο που ανήκει στην οικογένεια του ταμπουρά, μοιάζει μορφολογικά με το μικρασιατικό σάζι, αλλά πρέπει να έχει διαφοροποιήσεις στις διαστηματικές διαιρέσεις στο μάνικο. Το γεγονός ότι οι ηχογραφήσεις από το 1930 και μετά γίνονταν στο εργοστάσιο της Κολούμπια στον Περισσό δεν διευκόλυνε τη συχνή παρουσία εκτελεστών από την επαρχία. Έτσι, παρά τον πλούτο της κρητικής μουσικής, είναι δυσανάλογα μικρή η δισκογραφική καταγραφή κρητικών τραγουδιών. Ένα στοιχείο όμως που φαίνεται να επηρέασε σημαντικά τη διαμόρφωση της μουσικής προσωπικότητας του Στέλιου Φουσταλιεράκη ήταν και η παραμονή του στην Αθήνα ανάμεσα στο 1933 και το 1937, περίοδο της μεγαλύτερης άνθησης του ρεμπέτικου. Η γνωριμία με τους δημιουργούς του, όπως ο Μάρκος Βαμβακάρης, ο Γιώργος Μπάτης, ο Παναγιώτης Τούντας, ο Γιάννης Παπαϊωάννου, ο Στράτος Παγιουμτζής κ.α. πρέπει να υπήρξε καθοριστική.

Ο Στέλιος Φουσταλιεράκης πέθανε στις 4 Απριλίου του 1992 ή 1993.

## Παραπομπές


Κατηγορία:Κρητικοί μουσικοί
Μανώλης Λαγουδάκης

Ο **Μανώλης Λαγουδάκης** ή **Λαγός** (1910 – Σεπτέμβριος 1981) ήταν Έλληνας λυράρης.

## Βιογραφία
Ο Μανόλης Λαγουδάκης (Λαγός) γεννήθηκε το 1910 στα Περιβόλια του Ρεθύμνου. Ήταν το τρίτο παιδί μιας πολυμελούς οικογένειας και πρωτόπιασε λύρα στα χέρια του μόλις τελείωσε το Δημοτικό. Kατά μαρτυρία της αδελφής του, μαθητής ακόμα του Δημοτικού έψαχνε συνέχεια και έβρισκε σανίδια (τάβλια), τα έκοβε και τα έφτιαχνε στο σχήμα της λύρας. Εξελίχθηκε στον λυράρη με τις περισσότερες επιτυχίες, αφού το σύνολο του έργου του είναι χιλιοτραγουδισμένο. Πέθανε στην Αθήνα τον Σεπτέμβριο του 1981.

## Παραπομπές


Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας
Αλέκος Καραβίτης

Ο **Αλέκος Καραβίτης** (1904 - 1975) ήταν Έλληνας λυράρης.

## Βιογραφία
Ο Αλέκος Καραβίτης γεννήθηκε το 1904 στο γραφικό και ορεινό χωριό Ακτούντα Ρεθύμνης. Ήταν το τρίτο παίδι μιας πολυμελούς οικογένειας (οκτώ αδέλφια) και ακολουθώντας την οικογενειακή παράδοση ασχολήθηκε από πολύ μικρός με την μουσική. Δική του λύρα απέκτησε σε ηλικία 15 χρονών το 1919.

"*Ο Αλέκος, πρωτόμαθε λύρα στις ψηλές και απόκρημνες βουνοκορφές του χωριού μας. Από παιδί είχε μεγάλο πάθος και μεράκι γι αυτό το όργανο*", έλεγε με καμάρι ο μεγαλύτερος αδελφός του.

Ο Kαραβίτης πήγε για πρώτη φορά στην Αθήνα το 1921. Αργότερα, εξελίχθηκε σε πρωτομάστορα της κρητικής μουσικής ενώ έγινε και καλλιτεχνικός διευθυντής της Δόρας Στράτου. Εκτός από μουσικός υπήρξε και ιδιοκτήτης καφενείου αρχικά στην Αθήνα και στην συνέχεια έγινε αποκλειστικός διανομέας πάγου στην Αττική, μια αποκλειστικότητα που του έδωσε ο κουμπάρος του γνωστός επιχειρηματίας Αντώνιος Φιξ με το εργοστάσιο μπύρας. Λυράρης με ορεινά ακούσματα έκανε γνωστή την λύρα και στην Αθήνα και συσπείρωσε τους Κρήτες των Αθηνών με την λύρα του στο καφενεδάκι που διατηρούσε εκεί από το 1927.

Πέθανε το 1975. Κόρη του είναι το μοντέλο Υακίνθη Καραβίτη που ανακηρύχτηκε μις Ελλάς. Εγγονή του είναι η δημοσιογράφος Χριστίνα Πολίτη. 

## Παραπομπές


Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας
Γουέλφος Β΄ της Βαυαρίας

Ο **Γουέλφος Β΄ ** (1072 - 24 Σεπτεμβρίου 1120) από τον Οίκο των Γουέλφων ήταν δούκας της Βαυαρίας (1101-1120). Είναι ο Ε' με το όνομα αυτό στον Οίκο των Γουέλφων.

## Οικογένεια
Ήταν ο πρώτος γιος του Γουέλφου Α΄ δούκα της Βαυαρίας και της Ιουδήθ, κόρης του Βαλδουίνου Δ΄ κόμη της Φλάνδρας. Κατά την αντιπαράθεση του βασιλιά της Γερμανίας με τον πάπα, που είναι γνωστή ως Έριδα της Περιβολής, η οικογένεια των Γουέλφων θέλησε να ενισχύσει την υποστήριξή της στον ποντίφικα, έτσι ο Γουέλφος Β΄ νυμφεύτηκε την πιστότερη υποστηρίκτρια του πάπα, τη Ματθίλδη της Κανόσα. Όταν ο Ερρίκος Δ΄ βασιλιάς της Γερμανίας έκανε το 1090 την εκστρατεία του στην Ιταλία, τον πολέμησαν.

Μια και η Ματθίλδη είχε, πριν το γάμο της, μυστικά παραχωρήσει την περιουσία της στον πάπα, ο Γουέλφος Β΄ την άφησε και μαζί με τον πατέρα του υποστήριξαν τον Ερρίκο Δ΄, μάλλον με ανταμοιβή την υπόσχεση ότι θα τον διαδεχθεί στο δουκάτο της Βαυαρίας. Πράγματι, όταν το 1101 ο πατέρας του απεβίωσε, τον διαδέχθηκε ως δούκας της Βαυαρίας. Συνέχισε την συμμαχία του με τους βασιλείς της Γερμανίας. Ο ίδιος απεβίωσε το 1120 και τον διαδέχθηκε ο νεότερος αδελφός του Ερρίκος Θ΄.
## Πινακοθήκη

File:WElf.jpg|Γουέλφος Β' δούκας της Βαυαρίας, Ε' με το όνομα αυτό στον Οίκο των Γουέλφων


Κατηγορία:Δούκες της Βαυαρίας
Κατηγορία:Οίκος των Γουέλφων
Εμετουλάχ Σουλτάνα

Η **Εμετουλάχ Σουλτάν** (Οθ. Τούρκικα:امت الله سلطان) (Τούρκικα: *Emetullah Sultan*, 1701 - 19 Απριλίου 1727) ήταν κόρη του σουλτάνου Μουσταφά Β΄ της Οθωμανικής Αυτοκρατορίας.

## Βιογραφία
Η Εμετουλάχ Σουλτάν γεννήθηκε το 1701 και ήταν κόρη του σουλτάνου Μουσταφά Β΄ και της Σεχσουβάρ Σουλτάν.Απο την πλευρά της μητέρας της είχε έναν αδελφό,τον Οσμάν Γ'. Σε ηλικία δυο ετών η Εμετουλάχ, στάλθηκε στο Παλιό Παλάτι μαζί με την μητέρα της, Σεχσουβάρ Σουλτάνα, μετά από την απομάκρυνση του πατέρα της από τον οθωμανικό θρόνο.

Το 1720, ο θείος της Αχμέτ Γ΄, κάλεσε στην Κωνσταντινούπολη τον κυβερνήτη της Μοσούλης, Σίρκε Οσμάν Πασά ως υποψήφιο γαμπρό για την Εμετουλάχ. Ο Σίρκε Οσμάν Πασάς έκανε δώρο στην Εμετουλάχ ένα διαμαντένιο δαχτυλίδι, ένα διαμαντένιο σταυρό και ένα ζευγάρι μαργαριταρένια σκουλαρίκια, ένω ο σουλτάνος έκανε δώρο 2000 χρυσό και ένα εξοπλισμένο άλογο. Ο γάμος τους έγινε στις 9 Σεπτεμβρίου 1720.

Μετά από ένα μεγαλοπρεπή γάμο και ένα ταξίδι σε διάφορες επαρχίες με τον Οσμάν, η Εμετουλάχ έμεινε χήρα μετά από τέσσερα χρόνια γάμου, καθώς ο Οσμάν απεβίωσε το 1724. Μαζί απέκτησαν μια κόρη, την Χιμπετουλάχ Χανίμ Σουλτάν. Η Χιμπετουλάχ παντρεύτηκε τον Χατζή Αλί Πασά.

Η Εμετουλάχ πέθανε στις 19 Απριλίου 1727 στην Κωνσταντινούπολη σε ηλικία 26 ετών, βρίσκεται θαμένη μέσα στον τουρμπέ της προγιαγιάς της,Βαλιντέ Τουρχάν Χατιτζέ Σουλτάν,στο Φατίχ Τζαμί.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Σάρα Τζέσικα Πάρκερ

Η **Σάρα Τζέσικα Πάρκερ** (αγγλικά: *Sarah Jessica Parker*, 25 Μαρτίου 1965) είναι Αμερικανίδα ηθοποιός, παραγωγός και σχεδιάστρια μόδας.

## Βιογραφία
Γεννήθηκε το 1965 στο Νέλσονβιλ του Οχάιο. Προέρχεται από εβραϊκή οικογένεια και η ίδια έχει δηλώσει πως αυτοπροσδιορίζεται ως Εβραία με την πολιτισμική έννοια, όχι όμως με τη θρησκευτική. Έχει σπουδάσει χορό στο American Ballet Theater και υποκριτική στο Professional Children's School της Νέας Υόρκης.

Στο παρελθόν είχε συνάψει σχέση με τον Ρόμπερτ Ντάουνι Τζούνιορ και με τον Τζον Φιτζέραλντ Κένεντι Τζούνιορ. Από το 1997 είναι παντρεμένη με τον επίσης ηθοποιό Μάθιου Μπρόντερικ και έχουν αποκτήσει τρία παιδιά.
## Καλλιτεχνική πορεία
Ξεκίνησε να παίζει στην τηλεόραση από την εφηβική της ηλικία και η πρώτη της συμμετοχή στον κινηματογράφο ήρθε το 1983, όταν ήταν 18 ετών, με το *Somewhere, Tomorrow *, ενώ την επόμενη χρονιά έπαιξε στο *Footloose*. Το 1993 έπαιξε στο *[[Χόκους Πόκους: Οι Τρεις Μάγισσες|Χόκους Πόκους: Οι τρεις μάγισσες]]* και το 1996 στο *Κλαμπ χωρισμένων γυναικών*.

Η μεγάλη της επιτυχία ήρθε το 1998, όταν ξεκίνησε η προβολή της τηλεοπτικής σειράς *[[Sex and the City]]*, η οποία διήρκεσε μέχρι το 2004. Ήταν η πρωταγωνίστρια και η αφηγήτρια της σειράς και από το 2002 ως το 2004 ήταν και παραγωγός. Υποδύθηκε την αρθρογράφο Κάρι Μπράντσο και για αυτόν τον ρόλο έλαβε 7 υποψηφιότητες για Χρυσή Σφαίρα καλύτερης ηθοποιού σε κωμική σειρά και κέρδισε τις 4 (2000-2002 και 2004). Επίσης, κέρδισε τρία Βραβεία Σωματείου Ηθοποιών (τα δύο από κοινού με τις τρεις συμπρωταγωνίστριές της) και δύο Βραβεία Έμμυ (ένα ως ηθοποιός και ένα ως παραγωγός). Η επιτυχία της σειράς της άνοιξε τον δρόμο για τον χώρο της μόδας και σήμερα έχει τη δική της σειρά παπουτσιών, τη "SJP", καθώς και τη δική της σειρά αρωμάτων και καλλυντικών.

Το 2005  πρωταγωνίστησε στην ταινία *Η πέτρα του σκανδάλου* και έλαβε υποψηφιότητα για Χρυσή Σφαίρα Α' Γυναικείου ρόλου σε κωμωδία ή μιούζικαλ. Το 2008 και το 2010 κυκλοφόρησαν οι δύο κινηματογραφικές συνέχειες του *Sex and the City*, δηλαδή οι ταινίες *[[Sex and the City (ταινία)|Sex and the City]]* (2008) και *[[Sex and the City 2]]* (2010), με την ίδια να πρωταγωνιστεί και να είναι μία εκ των παραγωγών.  

Το 2012 και το 2013 έπαιξε σε τρία επεισόδια της σειράς *[[Glee]]* και το 2013 δάνεισε τη φωνή της στην ταινία κινουμένων σχεδίων *Απόδραση από τον πλανήτη Γη*. Από το 2016 έως το 2019 πρωταγωνίστησε στην κωμική σειρά *[[Divorce (τηλεοπτική σειρά)|Divorce]]*, για την οποία έλαβε μία υποψηφιότητα για Χρυσή Σφαίρα καλύτερης ηθοποιού σε κωμική σειρά.
## Παραπομπές


Κατηγορία:Αμερικανοί παραγωγοί ταινιών
Κατηγορία:Αμερικανοί σχεδιαστές μόδας
Κατηγορία:Βραβευμένοι με Χρυσή Σφαίρα
Κατηγορία:Αμερικανοεβραίοι
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Πρέσβεις Καλής Θέλησης της UNICEF
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Αντικλής (αποσαφήνιση)

Η ονομασία **Αντικλής** μπορεί να αναφέρεται στα παρακάτω θέματα:

* Αντικλής ο Μεσσήνιος, 8ος αιώνας π.Χ., αρχαίος ολυμπιονίκης του σταδίου
* Αντικλής ο Αθηναίος, 4ος αιώνας π.Χ., αρχαίος ολυμπιονίκης του σταδίου
* Αντικλής (άρχοντας), 4ος αιώνας π.Χ., ένας από τους επώνυμους άρχοντες των Αθηνών
Λεωνίδας Ρεσβάνης

Ο **Λεωνίδας Κ. Ρεσβάνης**, που γεννήθηκε το 1944 στην Αθήνα, είναι Έλληνας φυσικός γνωστός για την έρευνά του στη φυσική των νετρίνων. Διατέλεσε διευθυντής του Προγράμματος NESTOR.

Ο Ρεσβάνης είναι επίσης ο άνθρωπος που πρότεινε στον Μπάρτον Ρίχτερ να ονομάσει το σωματίδιο που είχε ανακαλύψει «σωματίδιο ψ».

## Σταδιοδρομία
Ο Λεωνίδας Ρεσβάνης πήρε πτυχίο φυσικής από το Πανεπιστήμιο του Μάντσεστερ της Αγγλίας το 1965, αλλά συνέχισε τις σπουδές του στο Πανεπιστήμιο Τζονς Χόπκινς των ΗΠΑ, από όπου πήρε το διδακτορικό του στη φυσική υψηλών ενεργειών το 1971.

Μεταξύ του 1971 και του 1976 εργάσθηκε στο Πανεπιστήμιο της Πενσυλβάνια, όπου έγινε επίκουρος καθηγητής. Το 1976 εκλέχθηκε καθηγητής στο Εθνικό και Καποδιστριακό Πανεπιστήμιο Αθηνών, όπου παρέμεινε μέχρι το 2011 οπότε και συνταξιοδοτήθηκε και του απονεμήθηκε ο τίτλος του Ομότιμου Καθηγητή.

## Παραπομπές


Κατηγορία:Έλληνες φυσικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Νευροτοξίνη

[thumb|295px|right|Νευροτοξίνες ανιχνεύονται σε αρκετούς οργανισμούς, όπως στελέχη [Κυανοβακτήρια|κυανοβακτηρίων που βρίσκονται σε ανθίσεις φυτοπλαγκτού ή ξεβράζονται στις ακτές μετά από «πράσινες παλίρροιες».]]
Οι **νευροτοξίνες** είναι τοξίνες που είναι βλαβερές ή καταστροφικές για τον νευρικό ιστό (*νευροτοξικότητα*). Αποτελούν μία εκτεταμένη κατηγορία εξωγενών χημικών νευρολογικών προσβολών, που μπορούν να επηρεάσουν αρνητικά τη λειτουργία αναπτυσσόμενου ή ώριμου νευρικού ιστού. Ο όρος μπορεί επίσης να εφαρμοστεί σε ενδογενείς ουσίες, οι οποίες σε περίπτωση μη φυσιολογικής επαφής μπορεί να αποδειχθούν νευροτοξικές. Η ικανότητα των νευροτοξινών να στοχεύουν συγκεκριμένες συνιστώσες του νευρικού συστήματος είναι σημαντική για τη μελέτη των νευρικών συστημάτων. Τυπικά παραδείγματα νευροτοξινών είναι ο μόλυβδος, το μαγγάνιο, το γλουταμινικό οξύ, το μονοξείδιο του αζώτου (NO), το οινόπνευμα (αλκοόλ), η βοτυλοτοξίνη (το ενεργό συστατικό του Botox), η τετανοσπασμίνη και η τετροδοτοξίνη. Κάποιες από αυτές τις ουσίες, όπως το μονοξείδιο του αζώτου και το γλουταμινικό οξύ, είναι στην πραγματικότητα απαραίτητες για την κανονική λειτουργία του σώματος και έχουν νευροτοξικές επιδράσεις μόνο σε υπερβολικά υψηλές συγκεντρώσεις.

Οι νευροτοξίνες εμποδίζουν τον έλεγχο των νευρώνων στις συγκεντρώσεις ιόντων στην κυτταρική μεμβράνη ή στην επικοινωνία ανάμεσα σε δύο νευρώνες διά της μεταξύ τους συνάψεως. Η τοπική παθολογία της εκθέσεως σε νευροτοξίνη περιλαμβάνει συχνά την τοξικότητα εξαιτίας διεγέρσεως ή την απόπτωση των νευρώνων, αλλά μπορεί να περιλαμβάνει και βλάβη των νευρογλοιακών κυττάρων. Μακροσκοπικές κλινικές εκδηλώσεις της εκθέσεως σε νευροτοξίνη περιλαμβάνουν εκτεταμένη βλάβη του ΚΝΣ, όπως διανοητική έκπτωση, επίμονες απώλειες μνήμης, επιληψία και άνοια. Επίσης, περιλαμβάνονται βλάβες στο περιφερικό νευρικό σύστημα.

## Παραπομπές



Νευροτοξινες
Κατηγορία:Τοξικολογία
Μνησικλής (αποσαφήνιση)

**Μνησικλής** είναι το όνομα των παρακάτω ιστορικών προσώπων της αρχαιότητας:

* Μνησικλής ο Αθηναίος αρχιτέκτονας που έζησε τον καιρό του Περικλή (5ος π.Χ. αιώνα).
* Μνησικλής ο συκοφάντης, που αναφέρεται από τον Δημοσθένη.

αλλά και 

* Μνησικλής, ολοκληρωμένο σύστημα παροχής υπηρεσιών θέσης σε κλειστούς χώρους. Έργο που ανέπτυξε το Τμήμα Πληροφορικής και Τηλεπικοινωνιών του Εθνικού Καποδιστριακού Πανεπιστημίου Αθηνών.
Νατάσα Χατζιδάκι

Η **Νατάσα Χατζιδάκι** (1946-2017) ήταν Ελληνίδα ποιήτρια και λογοτέχνης.

## Βιογραφικά στοιχεία
Γεννήθηκε το 1946 στο Ρέθυμνο και το 1964 μετακόμισε στην Αθήνα. Εκεί σπούδασε δημοσιογραφία. Την περίοδο της Δικτατορίας μετακόμισε στο Λονδίνο και σπούδασε αγγλική λογοτεχνία. Έμεινε εκεί για πέντε χρόνια μαζί με τον σύζυγό της Μιχάλη Μήτρα και συνεργάστηκε με το BBC. Επιστρέφοντας στην Ελλάδα συνεργάστηκε με τα λογοτεχνικά περιοδικά *Πρόσωπα*, *Σήμα* και *Ρεύματα*, ενώ παρουσίαζε εκπομπές λόγου στο Πρώτο και στο Τρίτο Πρόγραμμα της Ελληνικής Ραδιοφωνίας και την ΕΤ1. Υπήρξε ένα από τα ιδρυτικά μέλη της Εταιρείας Συγγραφέων. Στο τέλος της ζωής της ταλαιπωρούνταν από προβλήματα υγείας και απεβίωσε στις 24 Ιανουαρίου 2017 στην Αθήνα, ενώ τάφηκε στο Ρέθυμνο.

## Συγγραφικό έργο
Η Νατάσα Χατζιδάκι εξέδωσε πέντε αυτόνομες ποιητικές συλλογές και μια συγκεντρωτική καθώς και τρια πεζογραφικά έργα. Μερικά από τα ποιήματα της μεταφράστηκαν στα αγγλικά και τα γαλλικά. Ακόμη, έχει παρουσιάσει οπτικά ποιήματα σε ομαδικές εκθέσεις, ενώ συμμετείχε σε διεθνή φεστιβάλ ποίησης σε ευρωπαϊκές χώρες (Ιταλία, Γαλλία, Αγγλία, Ισπανία).

Ανήκε στην Γενιά του '70 και το έργο της επηρεάστηκε από τους ποιητές Βασίλη Στεριάδη, Λευτέρη Πούλιο και Γιάννη Πατίλη.

### Ποιητικές συλλογές
**Στις εξόδους των πόλεων*, Περγαμηνή, 1971.
**Ακρυλικά*, Πολυπλάνο, 1976.
**Δυσαρέσκεια*, Πλέθρον, 1984.
**Αλλοι*, Κέδρος, 1990.
**Βαθυέρυθρο*, Νέο Επίπεδο, 2005.
**Αδηλος αναπνοή: Ποιήματα 1971-1990*, Ύψιλον, 2008.

### Πεζογραφία
**Συνάντησέ την, το βράδυ*, νουβέλα, Μικρή Εγνατία, 1979 - (β΄ έκδοση: Πλέθρον, 2009.)
**Ιβίσκοι, νάρκισσοι*, νουβέλα, Κέδρος, 1985.
**Ξένοι στην πόλη*, διηγήματα, Κέδρος, 1993.

### Μεταφράσεις
*Ελεωνόρα Κάρριγκτον, *Η πέτρινη πόρτα*, Αιγόκερως, 1982.

## Παραπομπές


Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Δημοψήφισμα στην Ακτή Ελεφαντοστού (2016)

Ένα **συνταγματικό δημοψήφισμα** πραγματοποιήθηκε στην Ακτή του Ελεφαντοστού στις 30 Οκτωβρίου 2016. Οι ψηφοφόροι ρωτήθηκαν για ένα προτεινόμενο νέο σύνταγμα. Με το νέο σύνταγμα θα συσταθεί Γερουσία, θα αφαιρεθεί η ρήτρα ιθαγένειας από τα απαιτούμενα κριτήρια υποψηφιότητας για το προεδρικό αξίωμα και θα θεσπίσει την θέση του Αντιπροέδρου. Το σύνταγμα εγκρίθηκε με ποσοστό 93,42% με τη συμμετοχή να διαμορφώνεται στο 42,42%, όπως ανακοινώθηκε από τον πρόεδρο της Ανεξάρτητης Εκλογικής Επιτροπής (CEI).

## Πλαίσιο
Η διεξαγωγή του δημοψηφίσματος εγκρίθηκε από την εθνοσυνέλευση στις 22 Ιουλίου 2016 με ψήφους 233 υπέρ έναντι 6 κατά, με επτά αποχές.

## Νέο σύνταγμα
Το νέο σύνταγμα περιλαμβάνει αρκετές αλλαγές στο ισχύον σύνταγμα, συμπεριλαμβανομένης της άρσης της απαίτησης και για τους δύο γονείς των προεδρικών υποψηφίων να είναι γεννημένοι στην Ακτή Ελεφαντοστού και να μην έχουν οποιαδήποτε άλλη ιθαγένεια. Με το νέο σύνταγμα θεσμοθετήθηκε η θέση του Αντιπροέδρου και μια Γερουσία αποτελούμενη από πρώην δημόσιους υπαλλήλους. Ο Πρόεδρος, ο Αντιπρόεδρος και τα δύο τρίτα της Γερουσίας θα εκλέγονται ταυτόχρονα με τις βουλευτικές εκλογές, με το υπόλοιπο ένα τρίτο να διορίζεται από τον πρόεδρο.

Υπάρχουν εικασίες ότι ο πρόεδρος Αλασάν Ουαταρά μπορεί να επιδιώξει μια τρίτη θητεία το 2020 , αν καταργηθούν οι ρήτρες του ισχύοντος συντάγματος που απαιτεί από τους υποψήφιους προέδρους να είναι ηλικίας κάτω των 75. Ωστόσο, υποσχέθηκε ότι θα αποσυρθεί από την πολιτική, το 2020, έπειτα από δύο πενταετείς θητείες (2010-2015 και 2015-2020).

## Εκστρατεία
Η εκστρατεία για το δημοψήφισμα διεξήχθη μεταξύ 22 και 29 Οκτωβρίου. Το προτεινόμενο σύνταγμα υποστηρίχθηκε από το Συναγερμό Οπαδών του Ουφουέ Μπουανί για τη Δημοκρατία και την Ειρήνη, μια συμμαχία που αποτελείται από τον Συναγερμό των Ρεπουμπλικάνων, το Δημοκρατικό Κόμμα της Ακτής Ελεφαντοστού, την Ένωση για τη Δημοκρατία και την Ειρήνη στην Ακτή Ελεφαντοστού, το Κίνημα των Δυνάμεων του Μέλλοντος και την Ένωση για την Ακτή του Ελεφαντοστού, και κάποια άλλα κοινοβουλευτικά κόμματα, συμπεριλαμβανομένης του Ιβοριανού Κόμματος των Εργαζομένων. Αντίθετη με το προτεινόμενο σύνταγμα ήταν μια συμμαχία 23 κομμάτων, με επικεφαλής τον πρώην πρόεδρο Λοράν Γκμπαγκμπό , λόγω της έλλειψης δημόσιας διαβούλευσης, κατά τη διαδικασία σύνταξης.

## Διεξαγωγή
Την ημέρα της ψηφοφορίας σε ορισμένες περιοχές του Αμπιτζάν σημειώθηκαν επεισόδια βίας, όπου ομάδες νέων, κυρίως από την αντιπολίτευση, λεηλάτησαν τα σχολεία και πολλά εκλογικά τμήματα. Οι ομάδες εκείνες σύμφωνα με αναφορές αποτελούνταν από μέλη της αντιπολίτευσης, που απέτρεψαν τον κόσμο από το να ασκήσουν το εκλογικό τους δικαίωμα, σε περιοχές ελεγχόμενες από την αντιπολίτευση. Ο υπουργός Εσωτερικών Χαμέντ Μπακαγιόκο ανέφερε επεισόδια βίας σε περισσότερα από 100 εκλογικά τμήματα της πόλης.

## Αποτελέσματα

## Αναφορές


## Εξωτερικοί σύνδεσμοι
* Επίσημη ιστοσελίδα (γαλλικά)
* Χάρτης με τη συμμετοχή στο δημοψήφισμα , Abidjan.net

2016
Ακτη Ελεφ
Αμαντού Γκον Κουλιμπαλί

Ο **Αμαντού Γκον Κουλιμπαλί** (*Amadou Gon Coulibaly*, 10 Φεβρουαρίου 1959 – 8 Ιουλίου 2020) ήταν πολιτικός από την Ακτή Ελεφαντοστού , πρωθυπουργός της χώρας του από τον Ιανουάριο του 2017 ως τον θάνατό του, τον Ιούλιο του 2020. Προηγουμένως υπηρέτησε ως Γενικός Γραμματέας της Προεδρίας, επί προεδρίας του Αλασάν Ουαταρά από το 2011 έως το 2017.

## Ζωή και σταδιοδρομία
Στις αρχές της δεκαετίας του 1990 εργάστηκε ως τεχνικός σύμβουλος του πρωθυπουργού Αλασάν Ουαταρά. Ο Κουλιμπαλί ήταν μέλος της εθνοσυνέλευσης από το 1995 έως το 2000. Υπηρέτησε, επίσης, ως δήμαρχος της Κορχογκό.

Διετέλεσε υπουργός Γεωργίας από τον Οκτώβριο του 2002 έως τον Φεβρουάριο του 2010. Μετά την ανάληψη της προεδρίας από τον Ουαταρά, ο Κουλιμπαλί υπηρέτησε ως Γενικός Γραμματέας της Προεδρίας από το 2011 έως τον Ιανουάριο του 2017.
Ο Κουλιμπαλί διορίστηκε από τον πρόεδρο Ουαταρά στην πρωθυπουργία στις 10 Ιανουαρίου 2017. Η σύνθεση της νέας κυβέρνησης ανακοινώθηκε στις 11 Ιανουαρίου. Θεωρήθηκε σε γενικές γραμμές παρόμοια με την προηγούμενη κυβέρνηση, υπό τον Ντανιέλ Καμπλάν Ντινκάν, με τους περισσότερους από τους βασικούς υπουργούς να παραμένουν στις θέσεις τους. Με 28 υπουργούς, ήταν μικρότερη από την προηγούμενη κυβέρνηση, η οποία είχε 35.

Επιπρόσθετα του ανατέθηκε το χαρτοφυλάκιο του Προϋπολογισμού στις 19 Ιουλίου 2017.

Στο 3ο τακτικό συνέδριο του Συναγερμού των Ρεπουμπλικανών (RDR) τον Σεπτέμβριο του 2017 ο Κουλιμπαλί ορίστηκε ως πρώτος αντιπρόεδρος του εν λόγω (κυβερνώντος) κόμματος.

Ο Κουλιμπαλί υποβλήθηκε σε επέμβαση καρδιάς το 2012 και παρέμεινε στη Γαλλία για μακρά χρονική περίοδο το 2020, προκειμένου να υποβληθεί σε καρδιολογικές εξετάσεις και για ξεκούραση. Στις 2 Ιουλίου επέστρεψε στην Ακτή Ελεφαντοστού. όμως, απεβίωσε σε νοσοκομείο στις 8 Ιουλίου 2020, σε ηλικία 61 ετών.

## Παραπομπές


Κατηγορία:Πρωθυπουργοί της Ακτής Ελεφαντοστού
Κατάλογος έργων του Μουσείου Γκέτι

Η σελίδα αυτή περιέχει εικονογραφημένο κατάλογο έργων του Μουσείου Γκέτι.

Παρουσιάζονται έργα ευρωπαϊκής ζωγραφικής που φιλοξενούνται στο Getty Center.

## Ιταλική ζωγραφική

## Ισπανική ζωγραφική

## Γαλλική ζωγραφική

## Φλαμανδική ζωγραφική

## Ολλανδική ζωγραφική

## Γερμανική και Αγγλική ζωγραφική

Κατηγορία:Κατάλογοι έργων τέχνης ανά μουσείο
Βουλευτικές εκλογές 2016 στην Ακτή Ελεφαντοστού

**Βουλευτικές εκλογές** διεξήχθησαν στην Ακτή του Ελεφαντοστού στις 18 Δεκεμβρίου 2016. Με το νέο σύνταγμα, το οποίο εγκρίθηκε σε δημοψήφισμα τον Οκτώβριο, μειώθηκε  η θητεία των 255 βουλευτών της εθνοσυνέλευσης, από τα πέντε στα τέσσερα έτη.

Ο προεδρικός συνασπισμός, ο Συναγερμός των Οπαδών του Ουφουέ-Μπουανί για τη Δημοκρατία και την Ειρήνη (που αποτελείται από το Συναγερμό των Ρεπουμπλικάνων, το Δημοκρατικό Κόμμα της Ακτής Ελεφαντοστού – Αφρικανικό Δημοκρατικό Συναγερμό και κάποια μικρά κόμματα) κέρδισε περισσότερο από το ήμισυ των εδρών στην εθνοσυνέλευση.

## Εκλογικό σύστημα
Οι 255 βουλευτές της Εθνικής Συνέλευσης εκλέγονται από 154 μονοεδρικές και πολυεδρικές εκλογικές περιφέρειες με έως και έξι έδρες, χρησιμοποιώντας το πλειοψηφικό σύστημα. Στις πολυεδρικές εκλογικές περιφέρειες οι ψηφοφόροι έριξαν μία ψήφο από μια κλειστή λίστα, με τη λίστα που έλαβε τις περισσότερες ψήφους να κερδίζει όλες τις έδρες της εκλογικής περιφέρειας.

## Εκστρατεία
Συνολικά 1,336 υποψήφιοι κατήλθαν στις εκλογές, από τους οποίους οι 597 ως αντιπρόσωποι 38 πολιτικών κομμάτων και 739 ως ανεξάρτητοι. Ο Συναγερμός των Οπαδών του Ουφουέ-Μπουανί για τη Δημοκρατία και την Ειρήνη  είχε τους πιο πολλούς υποψήφιους (248), με το Ακτής ελεφαντοστού λαϊκό Μέτωπο (το οποίο είχε μποϊκοτάρει τις εκλογές του 2011) το μόνο άλλο μέρος για να τρέξει υποψηφίους σε περισσότερες από τις μισές εκλογικές περιφέρειες, έχοντας διοριστεί 187 υποψηφίων. Δεκαέξι μέρη αμφισβήτησαν μόνο μία έδρα.

## Αποτελέσματα
Στην εκλογική περιφέρεια 34 υπήρξε ισοψηφία ανάμεσα σε δύο υποψηφίους, με τον ανεξάρτητο υποψήφιο Λεονάρ Γκουέι Ντεσελουέ  και τον Μαριούς Σαρ Μποέ (από το RHDP) να λαμβάνουν αμφότεροι 1.231 ψήφους. Διεξήχθη δεύτερος γύρος της ψηφοφορίας εντός 15 ημερών. Ο Λεονάρ Σαέ κέρδισε στην τελευταία εκλογική περιφέρεια με ποσοστό 52,69%, ενώ ο Σαρ έλαβε το 46,31%.

## Επακόλουθα
Όταν η εθνοσυνέλευση πραγματοποίησε την πρώτη συνεδρίαση της για τη νέα κοινοβουλευτική περίοδο, ο Γκιγιόμ Σορό, αντιπρόεδρος του RHDP, επανεξελέγη ως Πρόεδρος της Εθνικής Συνέλευσης, στις 9 Ιανουαρίου 2017. Έλαβε 230 ψήφους από τους 252 βουλευτές που ήταν παρόντες. Ο ανεξάρτητος βουλευτής Εβαρίστ Μεαμπλί έλαβε 12 ψήφους, ενώ υπήρχαν και 10 άκυρες ψήφοι.

## Αναφορές

2016
Ακτη Ελεφαντοστου
Μνήσαρχος (αποσαφήνιση)

Μνήσαρχος είναι το όνομα δύο ιστορικών προσώπων που σχετίζονται άμεσα με τον φιλόσοφο Πυθαγόρα της αρχαιότητας, αλλά αναφέρονται και οι παρακάτω:

* Μνήσαρχος ο Φλυάσιος ή Μνησαρχίδης, πατέρας του Ευριπίδη από τον Δήμο Φλύας (σημερινό Χαλάνδρι)
* Μνήσαρχος, στωϊκός φιλόσοφος που έζησε στην Αθήνα τον 2ο π.Χ. αιώνα
* Μνήσαρχος ο Χαλκιδεύς